FK Sutjeska Nikšić

**FK Sutjeska Nikšić** (srpski: ФК Сутјеска Никшић ) je profesionalni nogometni  klub iz Nikšića, Crna Gora. Takmiči se u 1. CFL, prvom rangu crnogorskog nogometa.

Sutjeska je u sezoni 2012/13. osvojila svoju prvu titulu prvaka države, a u sezoni 2013/14. uspjela da odbrani šampionski tron u Crnoj Gori. Domaće utakmice igra na gradskom stadionu u Nikšiću, poznatijem kao Stadion kraj Bistrice.

## Historija 
Klub je osnovan 1927. godine pod imenom SK Hajduk, a 1930. godine promenio je ime u SK Hercegovac. Međutim većina fudbalera tadašnjeg sastava poginula je u bici na Sutjesci 1943. godine braneći pokušaje neprijatelja da uništi partizanske odrede u Crnoj Gori i Hercegovini, pa je tada, u njihovu čast, marta 1945. godine klub dobio naziv Sutjeska.

### 1945—1992 
Kao prvak Druge lige - grupa Istok u sezoni 1963/64. Sutjeska se po prvi put plasirala u Prvu saveznu ligu Jugoslavije. U debitantskoj sezoni 1964/65. zauzela je posljednje petnaesto mjesto i ispala iz lige. Iako se u Prvu ligu ponovo vratila u sezoni 1966/67, opet je ispala kao pretposljednja na tabeli. Sutjeska se u Prvu ligu vratila nakon četiri godine, u sezoni 1971/72, kada je završila na jednom mjestu iznad zone ispadanja, međutim već u slijedećoj sezoni 1972/73. je ispala kao posljednjeplasirana.

Narednih godina Sutjeska se takmičila u Drugoj ligi, a u Prvu ligu se ponovo vratila u sezoni 1984/85, i ovaj put se tamo duže zadržala. U toj sezoni je ostvarila i najbolji plasman u Prvoj ligi SFRJ, deveto mJesto. Naredne dvije sezone je završavala u sredini tabele, da bi u sezoni 1987/88. kao pretposljednja ponovo ispala. Zbog odustajanja hrvatskih i slovenskih klubova Sutjeska je dobila šansu da učestvuje u sezoni 1991/92. Prve lige, što je bila ukupno 9. prvoligaška sezona Sutjeske.

### 1992—2006 
Sezona 1991/92. je bila posljednja sezona Prve lige SFRJ, a Sutjeska je od sezone 1992/93. sa takmičenjem nastavila u Prvoj ligi SR Jugoslavije. U sezoni 1994/95. je ispala u Drugu ligu i naredne četiri godine je provela u drugom i trećem rangu takmičenja. Povratak u Prvu ligu je uslijedio u sezoni 1999/00, a već u prvoj sezoni je ostvaren i do tada najbolji plasman, peto mJesto, iako je Sutjeska imala isti broj bodova kao četvrtoplasirani Rad. Novi uspjeh postignut je u sezoni 2002/03, kada je Sutjeska zauzela četvrto mjesto, čime je također po prvi put izborila učešće u nekom evropskom takmičenju. U prvom kolu Intertoto kupa 2003. godine savladan je luksemburški Racing (3:0, 1:1), dok je Sutjesku u drugom kolu izbacio finski Tampere United (0:0, 0:1). Sutjeska se još dvije sezone takmičila u Prvoj ligi, sada već Srbije i Crne Gore, prije nego što je u sezoni 2004/05. ispala u niži rang.

### 2006—danas 
Sutjeska je nakon razdruživanja Srbije i Crne Gore 2006. godine zaigrala u Prvoj ligi Crne Gore. Iako je ligaška sezona 2006/07. bila loša, Sutjeska je uspjela da stigne do finala Kupa Crne Gore, gde je ipak poražena od pljevaljskog Rudara sa 2:1. U sezoni 2007/08. Sutjeska je kao pretposljednja tek preko baraža izborila opstanak u Prvoj ligi. Sezonu 2008/09. klub je završio na trećem mestu, pa je u sezoni 2009/10. igrao kvalifikacije za UEFA ligu Evrope, ali je ipak poražen već u prvom kolu kvalifikacija od beloruskog Partizana iz Minska. Uslijedile su tri loše sezone, u kojima se Sutjeska borila za opstanak, pa je u sezoni 2010/11. morala da igra i baraž za opstanak ali je uspela da savlada Jedinstvo iz Bijelog Polja.

U sezoni 2012/13. Sutjeska je osvojila svoju prvu titulu prvaka država, završivši sezonu sa pet bodova više od drugoplasirane podgoričke Budućnosti.[2] Kao prvak je u sezoni 2013/14. po prvi put igrala u kvalifikacijama za Ligu prvaka, ali je poražena već na startu, u drugom kolu kvalifikacija od moldavskog Sheriff Tiraspola. Prvi meč u gostima je završen rezultatom 1:1, ali je u revanšu kod kuće Sutjeska poražena sa ubedljivih 5:0. U sezoni 2013/14 Sutjeska je postala drugi put uzastupno jesenji šampion Crne Gore, te tako postala prvi klub od osnivanja crnogrske lige, kome je to pošlo za rukom.

## Uspjesi 
***Prva liga Crne Gore:**
****Datoteka:Cup Winner.png (5):** 2012/13, 2013/14, 2017/18, 2018/19, 2022/23.
****Datoteka:Cup Finalist.png (4):** 2014/15, 2019/20, 2020/21, 2022/23
***Kup Crne Gore:**
****Datoteka:Cup Winner.png (2):** 2016/17, 2022/23.
****Datoteka:Cup Finalist.png (1):** 2006/07.

## Reference 
## Vanjski linkovi 
* Službena stranica 

Kategorija:Nogometni klubovi u Crnoj Gori
Kategorija:Nogometni klubovi osnovani 1920.
Kategorija:Sport u Nikšiću